Държавен вестник, бр. 104, 2005 г., стр. 45

Б Р О Й  104
Д Ъ Р Ж А В Е Н   В Е С Т Н И К
С Т Р .  45
МИНИСТЕРСТВО
НА ОБРАЗОВАНИЕТО И НАУКАТА
МИНИСТЕРСТВО НА
ЗДРАВЕОПАЗВАНЕТО
НАРЕДБА № 15
от 13 декември 2005 г.
за установяване на владеенето на български
език и професионалната терминология на бъл-
гарски език от чужденците за упражняване на
медицинска професия в Република България
Чл. 1. (1) С тази наредба се определя редът
за установяване на владеенето на български език
и професионалната терминология на българ-
ски език от чужденците за упражняване на ме-
дицинска професия в Република България.
(2) Наредбата не се прилага за гражданите
на държава—членка на Европейския съюз, дру-
гите държави от Европейското икономическо
пространство и Швейцария, които придобиват
необходимите езикови познания и професионал-
на терминология на български език при усло-
вията на чл. 186, ал. 2 от Закона за здравето.
Чл. 2. Всеки чужденец, който желае да уп-
ражнява професията “лекар”, “стоматолог” и
“фармацевт” в Република България, трябва да
владее български език и професионалната тер-
минология на български език устно и писмено
в степен, която позволява:
1. разбирането на писмен текст, включител-
но използването на специализирана литерату-
ра по медицина, както и на нормативните акто-
ве, свързани с упражняването на медицинска
професия в Република България;
2. общуването с пациенти и лица, упражня-
ващи медицинска професия, както и правилно-
то провеждане на съответното медицинско из-
следване, диагностициране и лечение;
3. предлагане на достъпни и разбираеми за
пациента съвети и информация;
4. писане съгласно установените правопис-
ни правила, включително правилното водене
на медицинска или фармацевтична документа-
ция, изписването и разчитането на рецепти и
направления за диагностични и специализира-
ни изследвания.
Чл. 3. Всеки чужденец, който желае да уп-
ражнява професията “медицинска сестра” или
“акушерка” или да работи като асоцииран ме-
дицински специалист в Република България,
трябва да владее български език и професио-
налната терминология на български език в сте-
пен, която позволява да извършва тази работа
и включва следните умения:
1. да общува с пациента и хората, които се
грижат за него, както и с членовете на здрав-
ния екип и останалия персонал на лечебното
заведение;
2. да събира необходимата за полагането на
медицински грижи информация, както и да
провежда разговор между медицинската сест-
ра, акушерката или асоциирания медицински
специалист и пациента;
3. да предава на пациента и хората, които се
грижат за него, ясна и разбираема информация
и/или съвети относно всички грижи, лечение,
профилактични, диагностични, терапевтични и
рехабилитационни дейности, които влизат в
професионалните задължения на медицинска-
та сестра, акушерката или асоциирания меди-
цински специалист;
4. да разбира писмени текстове, включи-
телно медицинска документация, специали-
зирана литература по съответната медицин-
ска професия, както и нормативните актове,
които се отнасят до работата на медицинска-
та сестра, акушерката или асоциирания меди-
цински специалист;
5. да има нужната писмена и устна грамот-
ност, необходима за доброто водене на меди-
цинската документация относно пациента.
Чл. 4. Лицата по чл. 2 и 3 подават молба по
образец (приложение № 1) до министъра на
образованието и науката за издаване на удосто-
верение за владеене на български език и профе-
сионалната терминология на български език,
към която прилагат копие от документ за само-
личност и копие от дипломата за съответното
медицинско образование.
Чл. 5. (1) Документите могат да се подават
и чрез дипломатическите или консулските пред-
ставителства на Република България, когато
лицето живее в чужбина.
(2) Документите, издадени на чужд език,
трябва да бъдат легализирани, а копието от
дипломата за съответното медицинско образо-
вание—и нотариално заверено.
(3) При подаване на документите в Минис-
терството на образованието и науката (МОН)
или в дипломатическото или консулското
представителство лицата представят на длъж-
ностното лице и оригинал на документите за
сверяване.
Чл. 6. (1) Министърът на образованието и
науката назначава комисия от специалисти за
установяване на владеенето на български език
и професионалната терминология на българ-
ски език от лицата по чл. 2 и 3. В комисията
задължително се включва медицински специа-
лист, упражняващ съответната професия и по
възможност владеещ съответния чужд език.
(2) Въз основа на предложение на комиси-
ята министърът на образованието и науката
или упълномощено от него лице издава удос-
товерение за владеене на български език и
професионалната терминология на български
език (приложение № 2).